Diari Oficial de la Generalitat Valenciana


Sumari del DOGV 5269, del 30-05-2006 (2006/6403)

ACORD de 26 de maig de 2006, del Consell, pel qual es declara d'interés comunitari la sol·li-citud de La Baronia de Turís, Coop. V., per a l'actuació integral que consistix en la instal·lació d'un celler, a sòl no urbanitzable del terme municipal de Turís.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5269

Data del DOGV
:   30-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6403


Data del document
:   26-05-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Turís
    * pla d'urbanisme
    * terreny edificable
    * emmagatzematge d'aliments

ACORD de 26 de maig de 2006, del Consell, pel qual es declara d'interés comunitari la sol·li-citud de La Baronia de Turís, Coop. V., per a l'actuació integral que consistix en la instal·lació d'un celler, a sòl no urbanitzable del terme municipal de Turís. [2006/6403]  
El Consell, en la reunió del dia 26 de maig de 2006, va adoptar l'acord següent:  
Examinat l'expedient promogut per l'entitat La Baronia de Turís, Coop. V., on sol·licitava la declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a la instal·lació d'un celler al polígon 5, parcel·les 542, 544, 670, 712, 713, 730, 751, 1067 i altres, del municipi de Turís, i de conformitat amb els següents  
Antecedents de fet  
Primer  
Es va presentar en el registre del Servei Territorial de Planificació i Ordenació Territorial de Valencia la documentació relativa a la declaració d'interés comunitari referida a la instal·lació d'un celler al polígon 5, parcel·les 542, 544, 670, 712, 713, 730, 751, 1067 i altres, del municipi de Turís. Revisada la documentació presentada, es va requerir l'interessat, el 13 de gener de 2004, perquè la completara en els termes de la Llei 4/1992, de 5 de juny, de la Generalitat, sobre Sòl No Urbanitzable, i ha entrat la documentació complementària el 2 de febrer i el 21 d'abril de 2004.   
Segon  
Durant la tramitació de l'expedient s'han sol·licitat informes sectorials als organismes següents: Conselleria d'Infraestructures i Transport . Oficina del Pla de Carreteres, Àrea d'Avaluació Ambiental, Diputació Provincial de València i Confederació Hidrogràfica del Xúquer. Així mateix, s'ha concedit el tràmit d'audiència a l'Ajuntament de Turís, de conformitat amb l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
En l'expedient consta l'emissió dels informes següents. Conselleria d'Infraestructures i Transport . Oficina del Pla de Carreteres, de 2 de març de 2004, entregat en mà pel seu representant durant la sessió de la Comissió Informativa de 21 d'abril de 2004, en sentit desfavorable a l'aprovació, .atés que ha de definir en el plànol la ubicació i l'accés en relació amb la situació de la carretera CV-421; com també plànol de planta general amb les adequacions que s'han d'efectuar, conforme a la norma 3.1 IC, en l'itinerari fins a l'activitat i en l'accés a la carretera..  
. Conselleria d'Infraestructures i Transport . Oficina del Pla de Carreteres, de 14 d'abril de 2005 (fax de 20 d'abril), emés en sentit favorable, .pel que fa al planejament viari, sense perjudici del que estime oportú l'Ajuntament de Turís i la Diputació de València pel que fa a les dos glorietes que el promotor es compromet a executar en el camí del canal i en la carretera CV-415, respectivament..  
. Àrea d'Avaluació Ambiental, es remet còpia de l'Estudi d'impacte ambiental el 13 de gener de 2004, i té entrada la Declaració d'impacte ambiental favorable el 12 d'abril de 2005.  
. Àrea de Carreteres de la Diputació Provincial de València, que va entrar per fax el 20 d'abril de 2004 (i Registre de la Comissió Territorial d'Urbanisme de 17 de maig), en sentit desfavorable, .perquè en els plànols aportats no es pot observar amb claredat a través de quina carretera s'accedirà a la pretesa activitat. En el cas que es realitze a través d'alguna de les vies de la nostra titularitat i per a poder emetre un nou informe, a més ha d'aportar-se un estudi detallat del trànsit que la dita activitat puga generar i la tipologia de l'accés proposat..   
. Confederació Hidrogràfica del Xúquer, sol·licitat el 13 de gener de 2004 i no ha entrat fins a la data.  
. Ajuntament de Turís (informe previ), que ha entrat el 12 de novembre de 2003, en sentit favorable.  
En aquest informe municipal es fa constar, entre altres extrems, el següent:  
. És possible que els municipis de la zona disposen de sòl urbà o urbanitzable, o apte per a urbanitzar d'ús industrial, però no amb les especials condicions que demanda aquesta activitat, que requerix estar rodejada de zones verdes i espais lliures, per la qual cosa necessàriament s'ha d'emplaçar a sòl no urbanitzable comú.  
. Actualment, La Baronia de Turís, Coop. V., té les seues edificacions i instal·lacions en sòl urbà, ocupen íntegrament el solar de 6.999'62 m² que posseïx en el c/ Godelleta, de Turís. Aquestes instal·lacions estan rodejades d'habitatges i altres instal·lacions, i per això la seua ampliació és pràcticament impossible. Les seues necessitats de producció i les mesures correctores que aquesta activitat comporta obliguen a ubicar-la en un espai més ampli i separat del nucli urbà.  
. L'emplaçament triat es considera adequat (...) i a més amb possibilitats de solucionar el tema dels abocaments a la xarxa de sanejament que l'emplaçament actual no permet.  
. L'activitat que exercix La Baronia de Turís, Coop. V., constituïx un dels pilars en què es basa l'economia de Turís.  
Tercer  
El 6 de maig de 2004 es va donar audiència als municipis confrontants (Montroy, Dos Aguas, Alborache, Godelleta, Torrent i Montserrat), de conformitat amb el que preveu l'article 20 de l'esmentada Llei 4/1992.  
Quart  
El 30 de juny de 2004 la secretaria autonòmica de Territori i Medi Ambient va resoldre l'admissió a tràmit de la sol·licitud i va ordenar el sotmetiment al tràmit d'informació pública per a la presentació d'iniciatives alternatives al desencadenant del procediment.   
Cinqué  
La informació pública va aparéixer en el Diari Oficial de la Generalitat núm. 4843, de 16 de setembre de 2004, i en el diari Las Provincias de 20 de setembre de 2004, i no ha tingut entrada en el Registre de la Comissió Territorial d'Urbanisme proposta ni cap al·legació respecte d'això.  
Sisé  
El 9 d'agost de 2004 va entrar un nou informe municipal favorable condicionat, en el qual s'indica que respecte als deures, obligacions i cessions previstes en l'article 20.1.c) de la Llei 4/1992, es formalitzarà un conveni urbanístic entre l'Ajuntament i la promotora de l'expedient.  
Respecte als paràmetres d'edificabilitat i d'ocupació, conforme a la documentació aclaridora presentada per l'interessat davant de Conselleria de Territori i Habitatge el 21 d'abril de 2004 i davant de l'Ajuntament el 25 de juny de 2004, s'establixen les superfícies següents:  
 Superfície m² Edificabilitat Ocupació  
Naus industrials 9.600 9.600 9.600  
Cava subterrània 600 0 0  
Oficines 2 plantes 1.200 1.200 600  
Saló activitats 183 910 326  
Menjador 375 574 932  
Recepció 832 395 441  
Pati porticat 2.600 1.300 2.600  
Aparcaments 6.400 0 6.400  
Patis i carrers int. 6.087'5 6.087'5 6.087'5  
Futures ampliac. 2.400 2.400 2.400  
Prev. naus ind. 3.000 3.000 3.000  
TOTALS 18.600 31.787'5  
D'aquesta manera es complix el percentatge d'ocupació màxima del 40%, i resulta ser del 39.55%.  
Respecte a l'altura de la cornisa, s'establix que l'altura de 10 m. correspon al carener, i l'altura dels pòrtics queda en 8 m., entenent-se que aquesta altura es correspon amb l'altura de cornisa.  
Respecte als serveis urbanístics s'establix que .l'accés rodat proposat no es considera adequat, i ha d'incloure's un accés únic per a l'actuació del celler i per al desenvolupament del sòl classificat com SUZ-I: Horta Baixa, es resoldrà per mitjà de rotonda ubicada en la via d'accés al casc des de la VV-3061, a distància adequada que establisca l'òrgan competent de la carretera atesa la seua incidència sobre aquesta i la CV-50..  
.La connexió d'aigua potable estarà prop de la denominada Font del Poll, en el ramal de la xarxa de subministrament al polígon industrial..  
.Es tindrà en compte la possible afecció del canal de la Forata (marge esquerre), el traçat del qual en les normes subsidiàries i PGOU no siga coincident, i ha de sol·licitar l'autorització corresponent a l'òrgan competent (Confederació Hidrogràfica del Xúquer)..  
Seté  
El 19 de maig de 2005 es va sol·licitar informe a la Direcció General de Patrimoni Cultural Valencià de la Conselleria de Cultura, Educació i Esport, i no ha tingut entrada fins a la data.  
Huité  
La Comissió Informativa de la Comissió Territorial d'Urbanisme de Valencia, en sessió de 30 de juny de 2004, va acordar informar favorablement sobre la present sol·licitud de Declaració d'interés comunitari, supeditant l'elevació per a l'aprovació definitiva al compliment de les condicions següents:  
. Conveni entre l'Ajuntament i el promotor, s'hi detalla el càlcul de la compensació econòmica en substitució dels deures i les cessions previstes legalment (articles 14 i 15 de l'annex del Reglament de planejament de la Comunitat Valenciana) i precisant la destinació de la seua transformació en metàl·lic per a la realització d'infraestructures públiques addicionals en el municipi.  
. Proposta definitiva d'accessos conforme al que ha establit l'Ajuntament, que han de ser informats favorablement per la Diputació Provincial de València.  
. Informe de la Conselleria d'Empresa, Universitat i Ciència sobre la minoració d'estàndards, d'acord amb el que preveuen els esmentats articles 14 i 15 de l'annex del RPCV.  
. Informe de la Conselleria de Cultura, Educació i Esport, en relació amb el que preveu l'article 11 de la Llei 4/1998, d'11 de juny, de la Generalitat, del Patrimoni Cultural Valencià, tal com s'indica en els condicionants de la Declaració d'impacte ambiental.  
Nové  
El 14 d'octubre de 2005 va entrar en el Registre del Servei Territorial de Planificació i Ordenació Territorial de Valencia la documentació presentada pel promotor de l'expedient comprensiva dels punts següents:  
. Conveni urbanístic entre l'Ajuntament i el promotor, en compliment del deure legal de cessió per relació amb l'aprofitament .10% de l'aprofitament lucratiu de l'actuació . quantificat en 1.860 m², perfectament comunicada i amb els serveis pertinents, situada en la illa de cases per a naus industrials i futures ampliacions ubicada al nord-est de l'actuació. Així mateix, el promotor es compromet a construir una nau magatzem de 450 m² en la dita parcel·la.  
. Informe municipal amb la proposta definitiva d'accés, amb la previsió de construcció d'una rotonda que servirà per a connectar el sector Horta Baixa (previst en el document de concert previ) i el celler. S'indica que tots els terrenys afectats per la solució d'accessos a l'actuació pertanyen al celler, excepte els terrenys afectats per la rotonda, qualificada en el Pla general com a xarxa primària i inclosa en el sector, que s'obtindran via programació i gestió del sector Horta Baixa. Finalment s'assenyala que la solució dels accessos proposada, tant per al sector Horta Baixa com per a la declaració d'interés comunitari, ha sigut consensuada amb els serveis de carreteres de la Generalitat i de la Diputació Provincial de València.  
. Escriptura de compravenda de parcel·la afectada pels accessos.   
Així mateix, s'ha obtingut informe favorable dels organismes següents:  
. Servei Territorial d'Indústria, emés el 9 de gener de 2006, en sentit favorable.  
. Oficina del Pla de Carreteres de la Conselleria d'Infraestructures i Transport, emés el 10 de febrer de 2006 en sentit favorable pel que fa al planejament viari, .sense perjudici del que estime oportú l'Ajuntament de Turís i la Diputació Provincial de Valencia pel que fa a les dos glorietes que el promotor es compromet a executar en el camí del canal i la carretera CV-415, respectivament..  
. Àrea de Carreteres de la Diputació Provincial de València, emés el 16 de gener de 2006, indicant que la instal·lació .no afecta cap carretera de titularitat de la Diputació Provincial..  
Finalment, cal assenyalar que, de conformitat amb el que ha establit l'article 11 de la Llei 4/1998, d'11 de juny, de la Generalitat, del Patrimoni Cultural Valencià, el 19 de maig de 2005 es va sol·licitar informe a la Direcció General de Patrimoni Cultural Valencià, de la Conselleria de Cultura, Educació i Esport, es reitera amb dates 4 de juliol i 19 de desembre de 2005, per la qual cosa, vist el temps transcorregut i excepte millor dret, cal entendre'l de caràcter favorable. Tot això sense perjudici del que preveuen els articles 62 i 63 de l'abans citat cos legal.  
Desé  
El 7 de març de 2006 el Servei Territorial de Planificació i Ordenació Territorial de Valencia va emetre un informe que considera acomplit l'Acord de la Comissió Informativa de la Comissió Territorial d'Urbanisme de Valencia de 30 de juny de 2005.  
Fonaments de dret  
Primer  
La disposició transitòria tercera, apartat 2n, de la Llei 10/2004, de 9 de desembre, del Sòl No Urbanitzable, establix que els procediments ja iniciats en l'organisme competent sobre autoritzacions prèvies o les declaracions d'interés comunitari a sòl no urbanitzable a l'entrada en vigor de l'esmentada llei, es conclouran d'acord amb el que disposa la legislació anterior.  
En consideració al que s'ha avantdit, l'actuació de referència reunix els requisits propis per a ser tramitada com una declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable (N.V.X.D.), completat amb les normes subsidiàries aprovades definitivament el 18 de desembre de 1990 per la Comissió Territorial d'Urbanisme de Valencia, i la resta de legislació vigent en matèria d'urbanisme. Els terrenys estan classificats com a sòl no urbanitzable no protegit (comú) (article 62), i l'ús és compatible.  
La relació entre els paràmetres del projecte (incloses les futures ampliacions) i els permesos per la normativa urbanística municipal apareixen inserits en la taula següent:  
Concepte Normativa Sol·licitud  
Superfície parcela (m²s) Planejament: 80.382  
 LSNU   
Superfície construïda (m²t) Existent:   
 Vist: 18.600  
Superfície ocupada (m²s) Existent:   
 Vist: 31.787,5  
Ocupació (%) Planejament.: 40 39,545  
 LSNU:   
Coeficient d'edificabilitat   
(m²t/m²s) 0,4 0,2314  
Nombre de plantes 2   
Altura de cornisa (m) 8 7 (oficines) i 8   
 (pòrtic naus)  
Separació (m) Límits: 10 Límits: 10  
 Vial: Vial: 117  
 Sòl classificat: Sòl classificat:   
A la vista del que s'exposa .conforme amb la documentació aclaridora posteriorment remesa pel promotor a la Conselleria de Territori i Habitatge i a l'Ajuntament de Turís. s'aprecia la compatibilitat del que s'ha sol·licitat amb la normativa urbanística aplicable.  
Segon  
Es preveu traslladar l'emplaçament actual del celler La Baronia de Turís, Coop. V., de sòl urbà a no urbanitzable comú. Per a això es preveu la construcció del nou celler, indústria de transformació i comercialització del sector primari (raïm), i es dedica gran part de la superfície de les parcel·les a depòsits aeris d'acer inoxidable d'emmagatzemament i a la circulació interior de vehicles per a càrrega i descàrrega. La superfície no ocupada per les instal·lacions, accessos i aparcaments es destinarà a la plantació de vinyes, minimitzant l'impacte visual de les edificacions.  
El promotor indica que l'accés rodat s'efectuarà per la V-V 3061, i la carretera Llíria-Tavernes Blanques.  
L'abastiment d'aigua i l'energia elèctrica s'efectua des de les xarxes existents.  
En relació amb la recollida i la depuració de residus, es projecta la construcció d'una depuradora per al tractament de les aigües procedents del celler. La resta de residus (cartó, paper, vidre, fustes, etc.) s'entregaran a un gestor autoritzat per a la seua valorització. El subproducte de brisa produït es destina actualment a la seua valorització com a tractament dels sòls agrícoles. Es projecten contenidors i tremuges específiques per a la recollida selectiva i l'acumulació d'aquests residus fins a la seua gestió.  
En relació amb l'impacte ambiental, es va aportar el corresponent estudi d'impacte ambiental, que va ser remés a la Direcció General de Gestió del Medi Natural el 13 de gener de 2004. El 24 de maig de 2004 va tindre entrada en el Registre de la Comissió Territorial un escrit del cap de l'Àrea d'Avaluació Ambiental sol·licitant la documentació, que va ser remesa el 7 de juny de 2004.  
El 24 d'agost de 2004 i el 22 de febrer de 2005 tenen entrada els escrits del director general de Gestió del Medi Natural sol·licitant una sèrie de documentació i informació en relació amb l'estudi d'impacte ambiental, i es remet còpia d'aquests al promotor el 29 de setembre de 2004 i el 3 de març de 2005, respectivament.  
El 11 de març de 2005 la directora general de Gestió del Medi Natural va dictar la Declaració d'impacte ambiental, que s'estima acceptable, amb una sèrie de condicionants per a l'aprovació i el desenvolupament del projecte, entre els quals destaquen els següents pels seus aspectes urbanístics i paisatgístics:  
. Es presentarà l'autorització de l'organisme de conca per a l'abocament de les aigües depurades al llit públic.  
. S'incorporarà com a mesura de minimització de l'impacte paisatgisticovisual una pantalla vegetal.  
. S'ha de presentar un informe vinculant de la Direcció General de Patrimoni Cultural Valencià, de la Conselleria de Cultura, Educació i Esport, sobre la conformitat del projecte amb la normativa de protecció del patrimoni cultural valencià, d'acord amb l'article 11 de la Llei 4/1998, d'11 de juny, de la Generalitat.  
Tercer  
Respecte al deure de cessió de sòl dotacional públic, el promotor planteja acollir-se a la minoració dels estàndards dotacionals, de conformitat amb el que ha establit l'article 14 de l'annex del Reglament de planejament de la Comunitat Valenciana, aprovat per mitjà del Decret 201/1998, de 15 de desembre, del Consell. A l'efecte, l'esmentat precepte establix que la reserva mínima de sòl dotacional públic del 40 per cent de la superfície computable del sector industrial podrà minorar-se mitjançant una resolució motivada del conseller competent en matèria d'urbanisme, amb un informe previ de la conselleria competent en matèria d'indústria i del Consell Superior d'Urbanisme, quan es tracte de complexos industrials aïllats o estiga previst algun tipus d'activitat productiva especial per a la qual no resulte adequada.  
En el present cas concorren els requisits establits en l'avantdit precepte perquè es puga accedir a la minoració dels estàndards dotacionals ja que:  
1. La Conselleria d'Empresa, Universitat i Ciència va emetre un informe el 9 de gener de 2006, favorable a la instal·lació de la indústria.  
2. Es tracta d'un complex industrial aïllat, constituït per una única activitat industrial. L'actuació resol les seues connexions amb la xarxa pública viària exterior a l'actuació i l'interior de la parcel·la queda configurat com una única parcel·la edificable, es manté un mínim del 10% de superfície destinat a zona verda, en els termes que són assumits en la proposta.  
Per tot això informem favorablement i, en conseqüència, autoritzem la minoració d'estàndards establida en l'article 14 de l'annex al Reglament de planejament de la Comunitat Valenciana, respecte a l'actuació integral objecte del present procediment.  
Quart  
S'aporten escriptures de propietat a fi d'acreditar la titularitat dels terrenys.  
Cinqué  
El Consell és competent per a l'aprovació de l'ordenació i la definició de l'aprofitament urbanístic de la present actuació integral, per raó del que s'ha preceptuat en l'apartat 2 de l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
Vistos els preceptes legals citats i la resta de general i de pertinent aplicació, conforme amb l'acord de la Comissió Informativa de la Comissió Territorial d'Urbanisme de Valencia, i a proposta del conseller de Territori i Habitatge, el Consell  
ACORDA  
I. Aprovar definitivament l'ordenació urbanística relativa a l'atribució d'ús i aprofitament sol·licitat per La Baronia de Turís, Coop. V., d'una actuació integral que consistix en la instal·lació d'un celler a sòl no urbanitzable del municipi de Turís, en els termes que es deriven de la documentació tècnica assumida per la mercantil promotora.   
Aquesta ordenació i la declaració d'interés comunitari, com també l'adjudicació a què es fa referència en el següent apartat II, se subjectaran a les condicions especials establides en aquest acord.  
II. Adjudicar la dita actuació integral en favor de l'entitat La Baronia de Turís, Coop. V., a qui s'atorga la legitimació necessària, als efectes de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la referida instal·lació.  
III. Condicionar i vincular la dita adjudicació i legitimació a què el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment en favor de l'Ajuntament de Turís. L'incompliment o la no-satisfacció de les dites obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.  
IV. El promotor ha de garantir davant de l'Ajuntament de Turís la correcta i la puntual execució de la implantació en què consistix aquesta actuació integral per un import, d'almenys, un 7% del cost total dels serveis i obres d'urbanització previstos. Aquesta garantia financera i personal de promoció ha de prestar-se per mitjà d'aval, fiança o depòsit de valors, abans de l'inici de les obres.   
V. Tots els canvis que es produïsquen en la titularitat de la promoció de l'actuació integral necessitaran l'autorització prèvia del Consell.  
VI. L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat, la interessada no ha sol·licitat, en condicions d'obtindre, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, si es dóna el cas, el conseller de Territori i Habitatge, a qui el present acord conferix les facultats necessàries amb aqueix fi, previ expedient instruït amb l'audiència de l'interessat i de l'Ajuntament de Turís. La dita declaració, si es produïx, determinaria la suspensió temporal de la Declaració d'interés comunitari d'aquesta actuació integral, fins que el Consell resolga una nova adjudicació d'aquesta o la seua suspensió definitiva.  
A més de l'esmentada llicència municipal d'obres, l'adjudicatari ha d'obtindre els permisos, llicències i autoritzacions que siguen necessàries per al lícit exercici de l'activitat.  
VII. El desenvolupament de l'actuació integral s'ajustarà al projecte presentat pel promotor adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la Declaració d'impacte ambiental d'11 de març de 2005.  
Contra el present acord, que posa fi a la via administrativa, es pot interposar recurs potestatiu de reposició davant del Consell en el termini d'un mes, comptador des de l'endemà de la notificació o publicació d'aquest acord en el Diari Oficial de la Generalitat, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquest acord en el Diari Oficial de la Generalitat, de conformitat amb el que disposen els articles 10 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga exercir-se qualsevol altre recurs que s'estime oportú.  
València, 26 de maig de 2006ç  
El vicepresident i secretari del Consell,  
VÍCTOR CAMPOS GUINOT